《望旧庐有感》
宋代·叶涛

重来旧屋谁为主，江令萧条叹独存。已愧问人才知路，更悲无柳可知门。

舟车到处成家宅，岁月惟惊长子孙。孤客滥巾非得已，故交零落与谁论。

作者简介：处州龙泉人，字致远。神宗熙宁间进士。为王安石婿，从之学为文词。哲宗立，为太学正，迁秘书省正字，编修神宗史。寻擢中书舍人。司马光等追贬，吕大防等责官，皆涛为制词，文极丑诋。安焘降学士，涛封还命书，被蔡京劾为党，罢知光州。以龙图阁待制提举崇禧观卒。